Okresná prokuratúra Košice II 
Mojmírova 5, 040 46 Košice 1

Číslo: 4 Pv 363/15/8803	Košice II, 05.11.2015 
EEČ : 2-64-309-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Košice II

Podľa § 216 odsek 1 Trestného poriadku podmienečne zastavujem trestné stíhanie  obvineného:
1. XXXXX, rodné číslo: XXXXX 
	dátum narodenia: XXXXX 
	miesto narodenia: XXXXX  
	trvalé bydlisko: XXXXX XXXXX, Slovensko 
	väzba: nie  
ktorý je stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
na tom skutkovom základe že:
potom, ako si v  XXXXX na parkovisku pred XXXXX na ulici XXXXX dňa 12.06.2015 v čase od 22.00 hod. do 23.00 hod. zadovážil od doposiaľ presne nezistenej osoby 280 mg  rastliny rodu Cannabis (konope) s obsahom viac ako 10 mg tetrahydrokanabinolu, čo zodpovedá najmenej jednej obvykle jednorazovej  dávke na použitie, túto prechovával u seba pre vlastnú potrebu až do 13.06.2015, kedy túto látku v Košiciach na Južnej triede č. 59 o 21.45 hod. vydal príslušníkom Okresného riaditeľstva PZ XXXXX, pričom rastliny rodu Cannabis ( konope ) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.

  
 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne:
1. XXXXX, dátum narodenia: XXXXX  
	18 mesiacov

Odôvodnenie: 
Uznesením povereného príslušníka  Okresného riaditeľstva PZ XXXXX, Obvodného oddelenia XXXXX - Juh sp. zn. XXXXX zo dňa 14.06 2015 bolo  podľa § 199 ods. 1 Trestného poriadku začaté trestné stíhanie za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona.

Následne uznesením povereného príslušníka  Okresného riaditeľstva PZ XXXXX, Obvodného oddelenia XXXXX –  XXXXX vyššie uvedenej spisovej značky zo dňa 09.09.2015 bolo  podľa § 206 ods. 1 Trestného poriadku vznesené obvinenie XXXXX  za vyššie uvedený prečin  na tom skutkovom základe, ako je to uvedené vo výrokovej časti citovaného  rozhodnutia.

	Vykonaným skráteným vyšetrovaním bol zistený skutkový stav tak, ako je uvedený vo výrokovej časti tohto uznesenia a tento skutkový stav bol preukázaný nasledovnými dôkazmi :
	
	Zo znaleckého posudku KEÚ PZ XXXXX vyplýva , že v predloženom mikroténovom sáčku od cigariet  sa nachádzalo  280 mg  rastliny rodu Cannabis (konope) s obsahom viac ako 10 mg tetrahydrokanabinolu, čo zodpovedá najmenej jednej obvykle jednorazovej  dávke na použitie. Uvedené množstvo THC je spôsobilé ovplyvniť psychiku užívateľa.

Pravdivosť priebehu skutkového deja potvrdzujú aj listinné dôkazy , a to : zápisnica o prehliadke iných priestorov,  zápisnica o vydaní veci a výsledok toxikologického skúmania. 

Obvinený sa ku spáchaniu skutku v plnom rozsahu priznal a svoje konanie oľutoval.

Po vyhodnotení všetkých vykonaných dôkazov je nutné konštatovať, že obvinený naplnil svojím protiprávnym konaním  všetky zákonné znaky prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona. 

Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na 
návrh policajta alebo aj bez návrhu podmienečne zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona hrozí zákonodarca trestnom odňatia slobody až na tri roky, z čoho je zrejmé, že ide o trestný čin, vo vzťahu ku ktorému možno aplikovať postup podľa § 216 Trestného poriadku.

	Obvinený po poučení v zmysle § 216 Trestného poriadku dal súhlas na podmienečné zastavenie trestného stíhania pri svojom  výsluchu konanom dňa 25.06.2013 .

  	Ako vyplýva z odpisu z registra trestov, obvinený nebol doposiaľ súdne trestaný. Z lustrácie v systéme Avízo vyplýva, že obvinený nie je v súčasnej dobe trestne stíhaný. 

S poukazom na uvedené skutočnosti mám za to, že sú splnené zákonné podmienky uvedené v § 216 ods. 1 písmeno a), c) Trestného poriadku, keďže horná hranica predmetného  trestného  činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal, jeho  spáchanie oľutoval  a vzhľadom na osobu obvineného,  s prihliadnutím na jeho  doterajší život a na okolnosti prípadu ( išlo o jednu dávku na použitie ), možno rozhodnutie o podmienečnom zastavení trestného stíhania považovať za dostačujúce a dôvodné. Obvinenému bola súčasne určená skúšobná doba 18 mesiacov a v prípade , že sa znovu dopustí trestnej činnosti, nebude viesť riadny život alebo neuhradí spôsobenú škodu, v trestnom stíhaní sa bude pokračovať. 	

   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 
	JUDr. Andrej Šaro 
	 prokurátor